מגיש: רן שנקר

כיתה: י'6

נארטיב 4- סיפור של סבא יואל

שמי יואל שנקר נולדתי באפריל 1940 פשמישל שבפולין למשפחה יהודית חמה ואוהבת. לאבא שלי קראו יעקב פנחס ולאמא שלי אלה, הינו שלושה ילדים - אחותי ברוניה ברכה שהייתה גדולה ממני בעשר שנים, אחי חיים, ואני.

אבל אז, ב-1943 כשהייתי ילד כל כך קטן, בן שלוש בלבד, הרוסים פלשו לפולין והחיים כפי שהכרנו אותם השתנו לנצח. הם גרשו אותנו מבתינו בכוח, למרות הבכי והצרחות של אמי שלא רצתה לעזוב. אני זוכר את אמא שלי מתיישבת על המיטה בייאוש ובוכה, כשהרוסים מכריחים אותה לצאת מהבית.

למזלנו, מבלי שנדע אז, הרוסים למעשה הצילו אותנו משואה הנוראית שפקדה את יהודי פולין. גרנו בכפר ביאלווצסק ברוסיה בעוני שכמוהו לא הכרתי. אבא שלי היה עובד בלול ומדי פעם הוא היה מביא תרנגולות שעמדו למות שאכלנו בשמחה רבה, כי היינו כל כך רעבים. עד שיום אחד הרוסים לקחו את אבא שלי לעבודה של חפירת שוחות קרב, וזו הייתה הפעם האחרונה שראינו אותו.

אני זוכר את הבכי של אמי ואת המבט הדואג והמלא פחד בפניה, כשמישהו בכפר סיפר לה שאבא שלי נתפס עם קבוצה אחרת של יהודים שרצו לברוח, ונשפט למאסר של 12 שנים. למעשה, מאז אותו יום איש לא ראה ולא שמע יותר מאבא שלי. זה היה הכאב הכי גדול לי ולמשפחתי.